Id-Deċiżjoni Tal-Kummisjoni
ta’ l-14 ta’ Frar 1991
li tistabbilixxi ċerti metodi ta’ analiżi u kontroll ta’ ħalib mhux ipproċessat u ħalib trattat bis-sħana
(91/180/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 85/397/KEE tal-5 ta’ Awwissu 1985 dwar is-saħħa u l-problemi tas-saħħa ta’ l-annimali li jaffettwaw il-kummerċ intra-Komunitarju f’ħalib trattat bis-sħana [1], kif l-aħħar emendata bid-Direttiva 89/662/KEE [2], u b’mod partikolari l-Artikolu 10(2) tagħha,
Billi l-Artikolu 10(2) jipprovdi li l-Kummissjoni għandha tistabbilixxi metodi ta’ analiżi u kontroll li għandhom jiġu użati biex jagħmlu monitoraġġ ta’ konformità ma’ standards li għandhom x’jaqsmu ma ħalib mhux ipproċessat u ħalib trattat bis-sħana;
Billi huwa neċessarju, għal ħalib mhux ipproċessat, li jiġu stabbiliti metodi b’mod partikolari biex jiddeterminaw il-kont tal-plates, il-kont taċ-ċelloli, il-punt tal-friża u l-preżenza ta’ antibijotiċi;
Billi huwa neċessarju, għal ħalib pasturizzat, li jiġu stabbiliti metodi b’mod partikolari biex tiġi determinata l-assenza ta’ patoġeniċi, in-numru ta’ koliformi, il-kont tal-plates, l-assenza ta’ fosfati, il-preżenza ta’ perossidasju, l-assenza ta’ anitbijotiċi u l-punt tal-friża;
Billi huwa neċessarju, għal ħalib sterilizzat u ħalib ta’ UHT (temperatura ultra għolja), li jiġu stabbiliti metodi inpartikolari biex jiġu determinati l-kont tal-plates u l-assenza ta’ antibijotiċi;
Billi għal raġunijiet tekniċi, huwa opportun bħala l-ewwel pass li jiġu stabbiliti metodi ta’ referenza ta’ analiżi u ta’ kontrolli biex tiġi asigurata konformità ma’ ċerti standards; billi huwa neċessarju, b’mod partikolari li jibqgħu jiġu eżaminati l-kondizzjonijiet li taħthom metodi ta’ rutina, analitiċi u ta’ test għandhom jiġu applikati; billi, fl-istennija tar-riżultati ta’ dan l-eżami, hija r-responsabbiltà ta’ l-Istati Membri li jintużaw metodi rutina approprjati biex tiġi assigurata komformità ma’ l-istandards stabbiliti fid-Direttiva 85/397/KEE;
Billi d-determinazzjoni ta’ metodi ta’ referenza ta’ analiżi u kontroll tinkludi d-determinazzjoni tal-proċeduri analitiċi li għandhom jiġu esegwiti u l-mod ta’ kif għandhom jiġu stabbiliti l-kriterji ta’ preċiżjoni sabiex tiġi assigurata interpretazzjoni uniformi tar-riżultati;
Billi l-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADDOTTAT DIN ID-DEĊIŻJONI:
L-Artikolu 1
Il-proċeduri ta’ referenza għall-analiżi u l-kontroll ta’ ħalib mhux ipproċessat għandhom ikunu dawn li ġejjin:
- id-determinazzjoni tal-punt friża,
- l-enumerazzjoni ta’ mikro-organiżmi - it-test tal-kont tal-plates bi 30oC
- l-enumerazzjoni taċ-ċelloli somatiċi,
- is-sejba ta’ antibijotiċi u sulfonamidi.
L-Artikolu 2
Il-proċeduri ta’ referenza għall-analiżi u l-kontroll ta’ ħalib pasturizzat għandhom ikunu dawn li ġejjin:
- id-determinazzjoni tal-punt friża,
- id-determinazzjoni ta’ l-attività tal-fosfati,
- id-determinazzjoni ta’ l-attività perossida,
- l-enumerazzjoni ta’ mikro-organiżmi - it-test tal-kont tal-plates bi 30 oC,
- l-enumerazzjoni ta’ mikro-organiżmi - it-test tal-kont tal-plates b’21 oC,
- l-enumerazzjoni ta’ koliformi - il-kont tal-kolonji bi 30 oC,
- is-sejba ta’ antibijotiċi u sulfonamidi,
- is-sejba ta’ mikro-organiżmi patoġeniċi,
L-Artikolu 3
Il-proċeduri ta’ referenza għall-analiżi u l-kontroll ta’ ħalib ta’ UHT u ħalib sterilizzat għandhom ikunu dawn li ġejjin:
- l-enumerazzjoni ta’ mikro-organiżmi
- it-test tal-kont tal-plates bi 30 oC,
- id-determinazzjoni tal-punt friża,
- is-sejba ta’ antibijotiċi u sulfonamidi.
L-Artikolu 4
Il-proċeduri ta’ referenza għall-analiżi u l-kontroll u l-kriterji ta’ preċiżjoni li għandhom jiġu applikati għandhom jidħlu fis-seħħ u l-ġbir ta’ kampjuni għandu jiġi mwettaq skond ir-regoli stabbiliti fl-Anness 1.
L-Artikolu 5
Il-proċeduri ta’ referenza għall-analiżi u l-kontroll imsemmija fl-Artikoli 1, 2 u 3 huma stabbiliti fl-Anness 2.
L-Artikolu 6
Din id-Deċiżjoni għandha tiġi rieżaminata qabel il-31 ta’ Diċembru 1992 sabiex tieħu kont ta’ żviluppi fit-tagħrif xjentifiku u tekniku.
L-Artikolu 7
Din id-Deċiżjoni hija indirizzata lill-Istati Membri.
Magħmula fi Brussel, fl-14 ta’ Frar 1991.